Laaste dag vir SA’ners oorsee om te registreer om te stemSuid-Afrikaners wat oorsee woon het nog tot Woensdag om middernag (Suid-Afrikaanse tyd) kans om vir vanjaar se algemene verkiesing te registreer. Volgens die Onafhanklike Verkiesingskommissie (OVK) moet buitelandse Suid-Afrikaners voor dié spertyd ŉ VEC10-vorm elektronies indien en die OVK in kennis stel van die kieser se voorneme om in die buiteland te stem. Die persoon moet ook aandui by watter buitelandse sending die kieser gaan stem. Die algemene verkiesing vind op 7 Mei 2014 plaas. Klik hier vir meer inligting en om die VEC10-vorm te bekom.